
                                                                                  ОБЩИНСКИ СЪВЕТ

                                                                                  Б У Р Г А С

ДОКЛАДНА ЗАПИСКА

от Калчо Стефанов – управител на

“Хляб и хлебни изделия” ЕООД
ОТНОСНО: Осигуряване на финансиране, чрез банков кредит, с цел стабилизиране на  „Хляб и хлебни изделия“ ЕООД
                   УВАЖАЕМИ ОБЩИНСКИ СЪВЕТНИЦИ,  

        През изминалите години  „Хляб и хлебни изделия“ ЕООД разшири дейността си. Изградената база в к-с „Меден рудник“ позволи дружеството да стане един от основните производители на готова храна в региона.  


Въпреки това приходите от продажбата на произведената готова храна и хлебни изделия, не могат да покрият натрупаните задължения към държавата и общината. Към настоящия момент задълженията ни към НАП са в размер на 625 000 лв., върху тях се начислява годишна лихва в размер на 10 процента  плюс основния лихвен процент. Ежемесечните вноски по това задължение, лишава дружеството от оборотни средства и затруднява разплащанията с  доставчици.  Освен това,  „Хляб и хлебни изделия“ ЕООД има неплатени задължения към Община Бургас за местни данъци и такси в размер на 135 000 лв., върху които се начислява лихва в същия размер / 10% +ОЛП/
       Наличието на тези публични задължения
 е пречка за участието в процедури по Закона за обществените поръчки и за  кандидатстването по европейски програми,  влияе негативно върху развитието на „Хляб  хлебни изделия“ЕООД в конкурентна среда. 
        В тази връзка, считам, че е целесъобразно и икономически обосновано, публичните задължения, върху които се начисляват лихви в размер на 10% плюс основния лихвен процент, да бъдат покрити чрез външно финансиране, както и да бъдат осигурени оборотни средства за текущата дейност.
Това може да стане чрез банкови кредити, които могат да бъдат обезпечени с имоти на дружеството – неизползваем терен с площ 14 409 кв.м., с идентификатор 07079.605.164 по плана на гр. Бургас, находящ се „Север“ на гр. Бургас и възбранените от НАП недвижими имоти, а именно:        1. Самостоятелен обект - магазин по Акт за общинска собственост № 1307/22.05.1999 г.
2. Самостоятелен обект - магазин по Акт за общинска собственост № 1272/19.04.1999 г.
3. Самостоятелен обект - магазин по Акт за общинска собственост № 872/25.06.1998 г.

4. Самостоятелен обект - магазин по Акт за общинска собственост № 1105/03.02.1999 г.

След като извърших предварителни проучвания, установих, че ако срокът на кредита, който ще погаси публичните задължения е 10 години, месечната вноска ще се намали неколкократно, което ще освободи оборотни средства, с които ще започнем да покриваме натрупаните задължения към доставчици. 

При съществуващите условия на кредитиране на банковия пазар и предвид финансовото състояние на дружеството, считам, че всяко предложение на банка до 5% лихвен процент, ще обоснове тегленето на кредитите.

 
 Основните цели, които ще бъдат изпълнени при разрешения от Ваша страна за получаване на исканите кредити са:
1. Погасяване на задълженията към НАП, върху които ежегодно се начислява лихва в размер на 10% + ОЛП 
2. Погасяване на задълженията към Община Бургас върху които ежегодно се начислява лихва в размер на 10% + ОЛП 
3. Освобождаване на оборотни средства за текущата дийност на дружеството

4. Възможност за разширяване на производствената и търговската дейност на дружеството 
5. Възможност за участие в процедури по реда на Закона за обществените поръчки 

6. Възможност за кандидатстване по оперативни програми.

7. Вдигане на възбраните от НАП по отношение на запорираните активи и изваждането им от списъка за публична продан.



За да се постигнат тези цели, е необходимо да получим разрешение от Общински съвет, в качеството му на упражняващ правата на едноличния собственик на капитала. 


Ето защо и на основание чл. 21 ал.1 т.9 от ЗМСМА и  чл. 12, ал. 1, т. 12 и т. 13 от Наредбата за условията и реда за упражняване правата на собственост в търговски дружества, участието в граждански дружества и сключването на договори за съвместна дейност от Община Бургас, предлагам Общинският съвет - Бургас да вземе следното

Р Е Ш Е Н И Е :

                   1. Дава съгласие “Хляб и хлебни изделия” ЕООД да предприеме действия по получаването на банков кредит, в общ размер до 760 000 /седемстотин и шестдесет хиляди/ лева, които да бъдат използвани за погасяване на задълженията към Община Бургас и НАП, при лихвен процент до 5% и със срок на изплащане до 10 години.
         2. Дава съгласие “Хляб и хлебни изделия” ЕООД да предприеме действия по получаването на оборотен банков кредит, в размер до 350 000 /триста и петдесет хиляди/ лева при лихвен процент до 5% и със срок на изплащане до 10 години.

        3. За изпълнение на решенията по т.1 и т.2, дава съгласие да се за учредяване на ипотека върху следните недвижими имоти:


 3.1. Недвижим имот по нот. акт. № 674 т. IV рег. № 9276/2016 г. на Нотариус № 449;


 3.2. Самостоятелен обект - магазин по Акт за общинска собственост № 1307/22.05.1999 г.


 3.3. Самостоятелен обект - магазин по Акт за общинска собственост № 1272/19.04.1999 г.


 3.4. Самостоятелен обект - магазин по Акт за общинска собственост № 1271/19.04.1999 г.



 3.5. Самостоятелен обект - магазин по Акт за общинска собственост № 1105/03.02.1999 г.

      4. Възлага на управителя на „Хляб и хлебни изделия“ ЕООД да предприеме действия по изпълнение на решенията и да подпише свързаните с тях документи.

Приложение:
1. Нот. акт. № 674 т. IV рег. № 9276/2016 г. на Нотариус № 449;

2. АОС № 1307/22.05.1999 г.
3. АОС № 1272/19.04.1999 г.
4. АОС № 1271/19.04.1999 г.
5. АОС № 1105/03.02.1999 г.
С уважение,

КАЛЧО СТЕФАНОВ
УПРАВИТЕЛ НА „ХЛЯБ И ХЛЕБНИ ИЗДЕЛИЯ“ ЕООД

